Diari Oficial de la Generalitat Valenciana


Sumari del DOGV 8007, del 24-03-2017 (2017/1515)

Notificació de la sentència dictada en el procediment de mesures en relació amb els fills número 49/2015.
---------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1515


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de mesures en relació amb els fills número 49/2015. [2017/1515]  
Mesures en relació amb els fills número 000049/2015-D  
De: Amparo Vanesa Roca Sánchez.  
Procuradora: Míriam Carmen Canelas Pérez.  
Contra: Ramiro Palachay Rojas.  
En aquest procediment, seguit a instàncies d'Amparo Vanesa Roca Sánchez contra Ramiro Palachay Rojas, s'ha dictat la sentència que, literalment, és com segueix:  
  
«Dispositiva  
Estime la demanda formulada per Amparo Vanesa Roca Sánchez, representada per la procuradora la senyora Canelas Pérez, contra Ramiro Palachay Rojas, sobre l'adopció de mesures paternofilials (guarda, custòdia i aliments), i dispose les següents:  
1. Atribuïsc a la senyora Roca Sánchez la guarda i custòdia del fill menor d'edat. Ambdós pares exerciran la pàtria potestat.  
2. Impose al senyor Palachay Rojas l'obligació d'abonar a la senyora Roca Sánchez, en concepte de pensió d'aliments per a la filla menor d'edat, la quantitat de 180 euros mensuals, que haurà d'ingressar dins dels cinc primers dies de cada mes en el compte que designe l'actora, suma que s'haurà d'actualitzar anualment d'acord amb els increments de l'índex de preus de consum. Així mateix, cada progenitor sufragarà a mitges el pagament de les despeses extraordinàries de la menor.   
  
3. No establisc cap règim de visites a favor del pare.  
4. No és permesa l'eixida del territori espanyol del menor, J. R. P. R., nascut el 29 de desembre de 2011, sense l'autorització d'ambdós progenitors o autorització judicial; no és permesa, així mateix, l'expedició del passaport a nom del menor.  
Tot això amb imposició de costes al demandat.  
Mode d'impugnació: mitjançant un recurs d'apel·lació que s'interposarà davant d'aquest jutjat dins del termini de 20 dies comptador des de l'endemà al que es notifique (art. 455 i 458 LECn).  
De conformitat amb la disposició addicional 15a de la Llei orgànica del poder judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
El dipòsit ha de constituir-lo ingressant la quantitat esmentada en el banc Banesto, en el compte corresponent a aquest expedient número 4066-0000-05 € introduir el número de procediment - introduir el número de l'any, i indicar, en el camp «Concepte», el codi «00 civil apel·lació», i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després de completar el codi de compte corrent (CCC, 20 dígits), cal indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. Si ha d'efectuar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència que pronuncie, mane i firme.  
Publicació. La sentència anterior ha sigut donada, llegida i publicada pel magistrat/ada que la va dictar, mentre celebrava audiència pública en el dia de hui, cosa de la qual, jo, el secretari/ària judicial, done fe. Orihuela, 26 de setembre de 2016.»  
  
Atés que es desconeix el domicili o la residència actuals i parador desconegut del demandat, Ramiro Palachay Rojas, en la sentència de data 26 de setembre de 2016, la magistrada jutgessa, de conformitat amb el que estableix l'article 497 de la Llei 1/2000, d'enjudiciament civil, ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació al demandat, i expedisc aquest edicte a fi que li valga de notificació de forma deguda.  
  
  
Orihuela, 20 de febrer de 2017.- La secretària judicial: Rosario Collado Bueno.